“หุ้นเอเชีย” เปิดลบ! นักลงทุนรอตัวเลขจ้างงาน “สหรัฐ” วันนี้
“หุ้นเอเชีย” เปิดลบ! นักลงทุนรอข้อมูลจ้างงานสหรัฐที่จะเปิดเผยในวันนี้ ซึ่งคาดสหรัฐมีการจ้างงานเพิ่มขึ้น 205,000 ตำแหน่งในเดือนต.ค. และคาดอัตราว่างงานยังคงทรงตัวที่ 3.5%
“หุ้นเอเชีย” เปิดลบ! นักลงทุนรอข้อมูลจ้างงานสหรัฐที่จะเปิดเผยในวันนี้ ซึ่งคาดสหรัฐมีการจ้างงานเพิ่มขึ้น 205,000 ตำแหน่งในเดือนต.ค. และคาดอัตราว่างงานยังคงทรงตัวที่ 3.5%
4 พ.ย. 2565

ผู้สื่อข่าวรายงานว่า ตลาดหุ้นเอเชียเปิดลบเป็นส่วนใหญ่ในวันนี้ ขณะที่นักลงทุนยังคงประเมินการปรับขึ้นอัตราดอกเบี้ย 0.75% ของธนาคารกลางสหรัฐ (เฟด) อย่างต่อเนื่อง พร้อมจับตาข้อมูลจ้างงานของสหรัฐที่จะเปิดเผยในวันนี้
ดัชนี NIKKEI 225 ตลาดหุ้นญี่ปุ่นเปิดวันนี้ที่ 27,371.89 จุด ลดลง 291.5 จุด หรือ -1.05%, ดัชนี HSI ตลาดหุ้นฮ่องกงเปิดวันนี้ที่ 15,442.76 จุด เพิ่มขึ้น 103.27 จุด หรือ +0.67% และดัชนี SSE Composite ตลาดหุ้นจีนเปิดวันนี้ที่  2,997.00 จุด ลดลง 0.81 จุด หรือ -0.03%
โดยดัชนีฮั่งเส็งตลาดหุ้นฮ่องกงเปิดบวกเช้านี้จากแรงซื้อเก็งกำไร หลังจากตลาดร่วงหนักเมื่อวานนี้
สำหรับผู้ถือหุ้นแควนตัส แอร์เวย์มีกำหนดจัดการประชุมในวันนี้ ขณะที่สิงคโปร์เตรียมเปิดเผยข้อมูลยอดค้าปลีกในวันนี้
ส่วนสหรัฐมีกำหนดรายงานข้อมูลจ้างงานประจำเดือนต.ค.ในวันนี้ โดยนักเศรษฐศาสตร์ในผลสำรวจที่จัดทำโดยดาวโจนส์คาดการณ์ว่า สหรัฐมีการจ้างงานเพิ่มขึ้น 205,000 ตำแหน่งในเดือนต.ค. และคาดการณ์ว่าอัตราว่างงานยังคงทรงตัวที่ 3.5%
ขณะที่หุ้นสหรัฐปรับตัวลงติดต่อกันเป็นวันที่ 4 ในวันพฤหัสบดี โดยดัชนีเฉลี่ยอุตสาหกรรมดาวโจนส์ปรับตัวลง 146.51 จุด หรือ 0.46% แตะที่ 32,001.25, ดัชนี S&amp;P 500 ลดลง 1.06% ปิดที่ 3,719.89 และดัชนี Nasdaq Composite ร่วง 1.73% ปิดที่ 10,342.94